Kensonenn gilbleg

Er yezhoniezh e vez implijet an termen kensonenn gilbleg (saoz.: retroflex consonant) war dachenn ar fonetik hag ar fonologiezh evit komz eus ur gensonenn a zistager o plegañ war-gil penn an teod en ur dostaat anezhañ da ziadreñv al logigoù dent. 

Tro-dro 20% eus yezhoù ar bed a ra gant kensonennoù kilbleg. Daoust m'eo ral o implij dre vras e yezhoù Europa e vezont kavet stank e svedeg ha norvegeg ha kavet e vezont ivez e poloneg hag e ruseg. Ne vezont ket implijet nemeur e yezhoù Amerika nag e yezhoù Afrika. Implijet e vez kensonennoù kilbleg dreist-holl en India ma reer "kensonennoù penn" anezhe, koulz ha gant ar yezhoù indezaryek evel ar banglaeg hag an hindeg hag er yezhoù dravidek evel an tamileg. Implijet e vezont ivez er yezhoù komzet tro-dro da India, evel e sinaeg mandarinek, javaeg ha vietnameg. Diouzh an tu all e vezont implijet alies ivez gant yezhoù Aostralia ha yezhoù kornôg ar Meurvor habask. 

Setu ar c'hensonennoù kilbleg pennañ gant bep a arouezenn hervez reolennoù treuzskrivañ al lizherenneg fonetikel etrebroadel:
 LFE Deskrivadur SkouerioùYezhStumm skrivetLFESterSkeudenn:Xsampa-n'.pngkilbleg dre fri (mouezhiet)svedegVänern[vɛː.neɳ]"Vänern"Skeudenn:Xsampa-t'.pngkilbleg dre serriñ divouezhhindegटापू (ṭāpū)[ʈɑpu]"enezenn"Skeudenn:Xsampa-d'.pngkilbleg dre serriñ mouezhietsvedegnord[nuːɖ]"norzh"Skeudenn:Xsampa-s'.pngkilbleg dre daravat divouezhmandarineg上海 (Shànghǎi)[ʂɑ̂ŋ.xàɪ]"Shanghai"Skeudenn:Xsampa-z'.pngkilbleg dre daravat mouezhietrusegpolonegжабаżaba[ʐaˑba]"touseg"Skeudenn:Xsampa-rslash'.pngkilbleg dre dostaat (mouezhiet)tamilegதமிழ் (Tamil)[t̪ɐmɨɻ]"tamileg"Skeudenn:Xsampa-l'.pngkilbleg dre dostaat a-gostez (mouezhiet)svedegKarlstad[kʰɑːɭ.sta]"Karlstad"Skeudenn:Xsampa-r'.pngkilbleg dre stlakat (mouezhiet)haousaegshaara[ʃáːɽa]"skubañ"ɺ̢kilbleg dre stlakat a-gostez (mouezhiet)pachtoueg ﻛړو[kɺ̢o]"ober"

 Gwelit ivez: 
 Taol tarzh
 Lec'h distagañ
 Kensonenn

Rummad:Kensonennoù kilbleg